Official Secrets

***Official Secrets*** er en britisk dramafilm fra 2019 regissert av Gavin Hood. Filmen er basert på historien om Katharine Gun, som avslørte ulovlig spionering utført av amerikanske og britiske etterretningstjenester som planla å utpresse FN-diplomater som hadde i oppgave å stemme over en resolusjon angående invasjonen av Irak i 2003.

Keira Knightley spiller rollen om Katharine Gun. Filmen hadde verdenspremiere på Sundance Film Festival, den 28. januar 2019. Filmen ble publisert i USA den 30. august 2019, og i Storbritannia 18. oktober 2019 av Entertainment One.

## Handling
Tidlig i 2003 arbeider Katharine Gun som analytiker for Government Communications Headquarters. Som en del av jobben oppdager hun et notat som beskriver en felles amerikansk og britisk operasjon for å spionere på diplomater fra en rekke medlemsland i FNs sikkerhetsråd (Kamerun, Chile, Bulgaria og Guinea) i håp om å finne informasjon som de kan presse diplomatene fra disse landene. Dette planla de å bruke for å påvirke Sikkerhetsrådet til å vedta en resolusjon som støtter en invasjon av Irak i 2003. Katharine Gun velger å lekke dette notatet til en venn, og opplysningene havner etter hvert hos The Observer-journalisten Martin Bright.

The Observer sin utenriksredaktør Peter Beaumont lar Martin undersøke historien. For å bekrefte notatets autentisitet. Martin ber sin korrespondent Ed Vulliamy i Washington DC om hjelp til å kontakte notatets forfatter Frank Koza, stabssjef i et amerikanske National Security Agency. Publiseringen av det lekkede notatet i mars 2003 vekker offentlig interesse. Motstandere av at denne informasjonen blir lekket forsøker å diskreditere notatet som en forfalskning. En medarbeider, Nicole Mowbray, hadde utilsiktet forandret teksten fra amerikansk-engelsk til britisk-engelsk med en stavekontroll. Martin Bright klarer imidlertid å fremlegge det originale notatet, som bekrefter dets autentisitet.

Katharines handlinger får snart arbeidsgiverne hennes til å iverksette en intern etterforskning. I et forsøk på å forhindre en invasjon av Irak og beskytte kollegene sine mot mistanke, tilstår Katharine å ha lekket notatet. Hun blir arrestert og varetektsfengslet, før hun blir løslatt mot kausjon. Den britiske regjeringen bestemmer seg for å tiltale Katharine for brudd på loven om offisielle hemmelighold, og gir riksadvokat Ken Macdonald i oppgave å føre påtalemyndigheten.

For å legge ytterligere press på henne forsøker britiske myndigheter å deportere ektemannen Yasar Gun, en tyrkisk kurder. Katharine klarer imidlertid å forhindre deportasjonen ved å fremlegge vigselsattesten deres, som beviser forholdets autentisitet. Strategien til forsvaret får ut på at Katharine Gun handlet av lojalitet til landet sitt, ved å forsøke å forhindre at Storbritannia ble ledet inn i en ulovlig krig. Til tross for oddsen mot dem, nekter Katharine å erkjenne seg skyldig i bytte mot redusert tiltale. Men under rettssaken henlegger statsadvokaten alle anklager mot Katharine. Det blir antyder for retten at de ikke ønsket å tiltale henne fordi dette kunne ha bevist at Tony Blair og hans regjering ledet Storbritannia til invasjonen av Irak i 2003 på falske forutsetninger.

## Skuespillere
* Keira Knightley som Katharine Gun
* Matt Smith som Martin Bright
* Matthew Goode som Peter Beaumont
* Rhys Ifans som Ed Vulliamy
* Adam Bakri som Yasar Gun
* Indira Varma som Shami Chakrabarti
* Ralph Fiennes som Ben Emmerson
* Conleth Hill som Roger Alton
* Tamsin Greig som Elizabeth Wilmshurst
* Hattie Morahan som Yvonne Ridley
* Ray Panthaki som Kamal Ahmed
* Angus Wright som Mark Ellison
* Chris Larkin som Nigel Jones.
* Monica Dolan som Fiona Bygate
* Jack Farthing som Andy Dumfries
* Clive Francis som Admiral Nick Wilkinson
* Katherine Kelly som Jacqueline / MI6-Agent
* John Heffernan som James Welch
* Kenneth Cranham som dommer Hyam
* Darrell D'Silva som en ambassadør
* Janie Dee som Jan Clements
* MyAnna Buring som Jasmine
* Niccy Lin som Mi-Yung
* Chris Reilly som Jerry
* Shaun Dooley som John
* Peter Guinness som TinTin
* Hanako Footman som Nicole Mowbray
* Jeremy Northam som Ken Macdonald

## Eksterne lenker
*